VEGA præsenterer
**Weekenden i VEGA Klub: Go-Go Boys, drags og ultra-magnetisk hiphop**
*Om fredagen har du mulighed for at få din indre vildskab levet ud i selskab med erfarne dj's og festarrangører til en lidt usædvanlig husfest. Lørdagens fest står i hiphoppens tegn med besøg af en af natlivets grand old men.*
**Fredag: Home Alone #4**
[Kenni Korvette](https://www.mixcloud.com/djgul/) aka dj Gul omdanner for fjerde gang Ideal Bar til en privatfest i forældrenes parcelhus - vel og mærke den slags, som ikke er godkendt af de gamle, og hvor du frit kan slippe din indre rebel løs!

Altså en af de der fester, som man bare SKAL være med til. Musikalsk står den på electro, synthpop, new wave, house og disco, og aftenen byder bl.a. på livemusik, dj-sæts og go-go boys. Oplev bl.a. de vilde party-starters fra [Vesterbro Drag Udlejningsservice](https://www.facebook.com/vducph/?fref=ts), dj - og designduoen [Cockwhore & Macho](https://www.facebook.com/Cockwhore-Macho-137283213035560/?fref=ts), som spiller et mix af disco og det, de selv kalder 90’s “faghouse”, og mange flere.

**Fakta om aftenen:**

Home Alone #4 m. Julian of the Spirits, Kim LAS, Cockwhore & Macho m.fl.

Fredag den 22. april 2016 kl.23.00
Enghavevej 40, 1674 København V
Fri entré
Læs mere om arrangementet [HER](http://vega.dk/event/vega-klub%3A-home-alone-%234-21676)

**Lørdag: Phase5 + friends**

[Phase5](https://www.facebook.com/DJphase5/) med det borgerlige navn Henrik Marquardt er en af "the old boys" på hiphop-scenen. Siden slutningen af 80'erne har han remixet og produceret for mange danske kunstnere som f.eks. Kuku og Al Agami, Dr. Baker, Camille Jones, Clemens, og udenlandske navne såsom A Tribe Called Quest, Tony! Toni Tone! og Ultramagnetic Mc's. På den moderne elektroniske scene udviser han en international kaliber, som kan tænde gnisten i hvert et dansegulv.

Phase5 var oprindeligt dj for No Name Requested og formår stadig at være en af Danmarks bedste og travleste dj's med pladetasken fuld af reggae, hiphop og tung bas.

Denne aften medbringer Phase5 sit crew af talentfulde dj’s til en all-nighter i Ideal Bar.

**Fakta om aftenen:**

Phase5 + friends
Lørdag den 23. april 2016 kl.23.00
Enghavevej 40, 1674 København V
Fri entré
Læs mere om arrangementet [HER](http://vega.dk/event/vega-klub%3A-phase5-%2B-friends-21669)

Weekendens tilbud i baren: Vodka + Red Bull for 55 kroner